CELEX: 62017TN0492
Language: mt
Date: 2017-07-31 00:00:00
Title: Kawża T-492/17: Rikors ippreżentat fil-31 ta’ Lulju 2017 – Fleig vs SEAE

25.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 318/20
            
         Rikors ippreżentat fil-31 ta’ Lulju 2017 – Fleig vs SEAE
   (Kawża T-492/17)
   (2017/C 318/27)
   Lingwa tal-kawża: il-Ġermaniż
   
      Partijiet
   
   
      Rikorrent: Stephan Fleig (Berlin, il-Ġermanja) (rappreżentant: H. Tettenborn, avukat)
   
      Konvenut: Is-Servizz Ewropew għall-Azzjoni Esterna (SEAE)
   
      Talbiet
   
   Ir-rikorrent jitlob lill-Qorti tal-Ġustizzja:
   
               —
            
            
               tannulla d-deċiżjoni tad-19 ta’ Settembru 2016 li permezz tagħha d-Direttur tad-Direttorat “Riżorsi Umani” tas-Servizz Ewropew għall-Azzjoni Esterna (SEAE), fil-funzjoni tiegħu li tawtorizzah jikkonkludi kuntratti ta’ xogħol, iddeċieda li jittermina l-kuntratt ta’ xogħol tal-applikant għal żmien indeterminat b’effett mid-19 ta’ Ġunju 2017 (fil-verżjoni tad-deċiżjoni ta’ xoljiment li tirriżulta mill-ilment tar-rikorrent tad-19 ta’ April 2017);
            
         
               —
            
            
               tordna lil SEAE iħallas lir-rikorrent somma raġonevoli, ta’ ammont li għandu jiġi deċiż mill-Qorti tal-Ġustizzja, bħala kumpens għad-dannu morali mġarrab minnu, u
            
         
               —
            
            
               tordna lil SEAE ibati l-ispejjeż rispettivi tiegħu u dawk sostnuti mir-rikorrent.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv: żbalji manifesti ta’ evalwazzjoni min-naħa tas-Servizz Ewropew għall-Azzjoni Esterna (SEAE).
            
         
               2.
            
            
               It-tieni motiv: ksur minn SEAE tad-dover ta’ diliġenza, tal-prinċipju ta’ amministrazzjoni tajba (Artikolu 41 tal-Karta tad-Drittijiet Fundamentali tal-Unjoni Ewropea), tal-prinċipju ta’ proporzjonalità u tad-dritt għal protezzjoni kontra tkeċċija inġusta (Artikolu 30 tal-Karta tad-Drittijiet Fundamentali tal-Unjoni Ewropea).
            
         
               3.
            
            
               It-tielet motiv: ksur tad-dritt għal smigħ skont l-Artikolu 41(1) u (2)(a) tal-Karta tad-Drittijiet Fundamentali tal-Unjoni Ewropea.